הכשרה – צוותי הנהגות שמלווים שבטי עדה- 19.10.22

**שאלות מרכזיות**: מהם ההזדמנויות והאתגרים בליווי שבטי עדה? מהם הכלים שיש ברשותנו כדי להתמודד עם האתגרים ולנצל את ההזדמנויות?

הצפנו את האתגרים, פירקנו את האתגר שחזר על עצמו בנושא שילוב במפעלים לגורמים והתמקדנו בחשיבה משותפת על כלים קיימים-

**אתגרים שעלו-**

1. **שילוב במפעלים (יציאה לטיולים הנהגתיים, פעילות בסופש, הנהגה חילונית).**
2. תיווך לשאר השבטים בהנהגה

כלים/ דברים שיכולים לסייע:

* תהליך חינוכי מקדים לפני טיולים- שיח חינוכי כללי על שילוב מיעוטים במפעלים לא בהקשר למפעל ספציפי אלא כשיח רחב יותר- מה הרוווחים, מה האתגרים (ניתן להעזר ביחידת תוכן "מה המחיר שאני מוכן/נה לשלם כדי לאפשר למיעוט לקחת חלק בפעילות?" נמצא באתר המסע בצופים, שכבת י, מסלול 2). השיח צריך להתחיל עם המרכזים והדרג המתנדב.
* להשקיע במפגש והיכרות אישית בין השבטים- כשאני מכירה מישהו, ארצה שיהיה לו טוב, זה כבר פחות "אג'נדות" ויותר שיח בין חברים ובין בני אדם.
* לתת מקום לשבטים המעורבים והדתיים- לארח במפעלים, במחנה קיץ, להביא מהעולם תוכן שלהם.
* לחשוב ביחד עם הילדים על פתרונות- לחבר אותם כשותפים במחשבה ובעשייה ולנצל את השיח להזדמנות חינוכית של חיים משותפים.
1. התאמת אופי המפעל לשבטי העדה:

כלים/ דברים שיכולים לסייע:

* לקיים שיח של פשטות כערך- חיבור לערכים של טבע, קבוצה, מה שהיה "פעם" ללא עולם דיגיטלי.
* הכנה מראש של כל העזרים לפעילות.
* להתייעץ עם המלווה מטעם העדה – לחשוב ביחד ולהתייעץ בשלב בניית המפעל על כל הנקודות שצריך לשים אליהם לב.
* לפתוח מראש את הלו"ז השנתי ביחד עם המלווה מהעדה ולהחליט ביחד- מה כן, ומה לא. זה בסדר שיהיו מפעלים מראש שמבינים שזה עלול להיות מורכב מידי ושמייצרים אלטרנטיבות לשבטי העדה.
1. בישול במפעלים- אתגר טכני וגם מהותי- מצד אחד רצון לא "לסגור אותם" בתוך שבטי העדה ומצד שני שהדבר לא יהווה אתגר עבור השבטים החילוניים:

כלים/ דברים שיכולים לסייע:

* דף עזר שמנחה בפועל מה צריך לעשות בשטח (לפעמים הפעולות פשוטות וזה פחות מורכב ממה שנראה).
* למנות אחראי בשטח שאחראי על זה ולומד את הנושא.

אתגרים נוספים לעבודה בהמשך 😊

1. חוסר חיבור אישי והיכרות עם הדת
2. עבודה עם ראשי שבטים
3. מרכז בתחושה שהוא חווה אתגרים שלא קיימים בשבטים החילוניים ושחסר לו מענה בהנהגה
4. פער בידע רלוונטי/ ביכולת להתאים בצורה אינטואיטיבית תכנים לעדה
5. תיווך העשייה להורים וליישוב

**הזדמנויות חינוכיות וחברתיות שעלו בהקשר של שבטי עדה בהנהגה:**

1. מימוש של "צופים לכל"
2. ביטוי ממשי לשיח של חשיבות החיבורים בחברה הישראלית והכרות עם השונה ממני
3. שיח ותפיסה של החלה
4. פיתוח אינטיליגנציה רגשית אצל החניכים/ות
5. נקודת מבט שונה על חינוך ואתגרים חינוכיים
6. הזדמנות לשיח מנקודות מבט שונות בין מרכזים ושכב"גים בהנהגה (סביב פוליטיקה, זהות יהודית ועוד)- דרך הכרות, סמינרים משותפים ועוד.
7. המפגש קיים במפעלים- לייצר סביבם שיח חינוכי ומפגש משמעותי

חשיבה משותפת על כלים לניצול ההזדמנויות הללו (חלקם גם נמצאים בכלים להתמודדות עם האתגרים, ישנן נקודות משיקות רבות..):

**פנים שבטי:**

1. שימוש במגוןן הקיים בשבט כדי לעודד שילוב של אוכלוסיות מגוונות וחניכי צמי"ד- קיום שיח שכב"גי פנימי סביב הזהות השבטית באופן שוטף וגם לקראת מפעלים- שיחה פתוחה, הצעות, הצבעות והחלטות.
2. עידוד יציאה של שבטי העדה ובכלל למפעלים הנהגתיים- לייצג את השבט ולייצר את החיבורים האישיים- ככה ירגישו יותר חלק

**חוץ-שבטי:**

1. כצוות הנהגה- להשתמש יותר בעולם תוכן של זהות, יהדות, לחשוף את מעגל המרכזים למגוון תרבויות. לעודד את המגוון הזה כערך מרכזי. לקיים שיח על משפלה, על מסורות, על בית.
2. לנצל את המפגשים שכבר קורים- שיח מקדים במעגל המרכזים הצעירים, מפגש בטיולים הנהגתיים, מציאת חיבורים פוטנציאליים בהנהגה סביב עולמות תוכן משותפים.
3. לקראת מחנה קיץ- לקיים מעגלי שיח סביב החיים המשותפים במחנה הקיץ, לתת הזדמנויות לשמוע את כל הקולות וגם את השבט הדתי כחברים ושותפים

בהצלחה רבה במשימה החשובה! יש לכם/ן חלק משמעותי בעשיית טוב בחברה הישראלית!

פה בשבילכם/ן- צוות העדה